b'\n_START_ARTICLE_\nKasos aparatas\n_START_PARAGRAPH_\nKasos aparatas\xc2\xa0\xe2\x80\x93 prietaisas, naudojamas \xc4\xafmoni\xc5\xb3 \xc4\xafplaukoms registruoti.\n_START_SECTION_\nLietuvoje\n_START_PARAGRAPH_\nKasos aparatai privalomai registruojami Valstybin\xc4\x97je mokes\xc4\x8di\xc5\xb3 inspekcijoje pagal jo \xc4\xafrengimo viet\xc4\x85. Kai pasikei\xc4\x8dia kasos aparato savininkas, kasos aparatas yra perregistruojamas._NEWLINE_Kiekvienas kasos aparatas privalo tur\xc4\x97ti technin\xc4\xaf pas\xc4\x85, kuris saugomas ir pildomas nuo kasos aparato \xc4\xafsigijimo iki jo utilizavimo._NEWLINE_Taip pat kiekvienam kasos aparatui pildomas kasos aparato operacij\xc5\xb3 \xc5\xbeurnalas. Kasos aparato operacij\xc5\xb3 \xc5\xbeurnale u\xc5\xberegistruojama ir klijuojama kiekviena darbo dienos ataskaita ir kiekvieno kalendorinio m\xc4\x97nesio ataskaita._NEWLINE_Kasos aparatus \xc4\xafrengti, parengti dirbti, atlikti technin\xc4\x97s prie\xc5\xbei\xc5\xabros ir remonto darbus gali tik sertifikuotos kasos aparatus aptarnaujan\xc4\x8dios \xc4\xafmon\xc4\x97s ir sertifikat\xc4\x85 tam tikram kasos aparato modeliui turintys asmenys.'